
Nr. 4630/29.10.2024

REFERAT

cu privire motivarea și aprobarea inițierii 

Proiectului de hotărâre privind rectificarea bugetului local al Comunei Ștefan Vodă pe anul 2024


În baza prevederilor art. 136, alin. (1) și alin. (8) din OUG nr. 57/2019 privind Codul Administrativ, înaintez Consiliului Local Ștefan Vodă Proiectul de hotărâre privind rectificarea bugetului local al Comunei Ștefan Vodă pe anul 2024, în calitate de inițiator al acestuia. 


În cadrul Programului Național de Investiții Anghel Saligny Comuna Ștefan Vodă a primit suma de 960207 lei ca urmare a depunerii la Ministerul Dezvoltării, Lucrărilor Publice și Administrației a  cererii de plată și a situațiilor de lucrări pentru obiectivul de investiții Modernizare și extindere sistem de canalizare în comuna Ștefan Vodă, județul Călărași.

Suma primită trebuie plătită constructorului care execută lucrările la sistemul de canalizare, iar pentru a fi posibilă această operațiune trebuie rectificat bugetul local.


Conform art. 129, alin 2) litera b), alin. 4), litera a) și art. 196, alin. 1, litera a) din OUG nr. 57/2019 privind Codul Administrativ, supun atenției Consiliului local dezbaterea și aprobarea Proiectului de hotărâre privind rectificarea bugetului local al Comunei Ștefan Vodă pe anul 2024.

